  Константин Вознесенских Майя Бывальцева 21-тӥ тулыспалэ Удмуртиын коронавирус инфекциен черлам 112 адямиез эмъяськонниосы интыязы. Берло нуналскын 6 сюрс 80 эскеронъёс ортчытӥзы. Висёнэз 2 сюрс 5 адямилэсь шараязы, со пӧлын 14 аресозь 219 пиналъёс но 65 арессэс ортчем 332 арлыдоос. Со сярысь элкьунысь оперативной штаб ивортӥз. Та дыре эмчиос доразы эмъяськись 33 сюрс 296 адямиез чакласа возё. Эмъяськонниын кыллись 287 муртлэн тазалыкез секыт лыдъяське, 67 мурт тыосты шокатӥсь аппарат борды итэмын. 1 сюрс 157 адями йӧназ. 19 мурт улонысь кошкиз. Кышномуртъёслы 40, 56, 62, 73, 83, 84, 87, 82, 91 арес вал, воргоронъёслы – 34, 54, 62, 64, 77, 79, 80, 84, 86, 87 арес. 22-тӥ тулыспаллы Удмуртиын коронавирусэн черлан 140 сюрс 306 учыр лабораториосын зэматэмын. 100 сюрс 153 адями йӧназ, 3 сюрс 697 мурт улонысь кошкиз. Коронавируслэсь прививка 691 сюрс 224 адями пуктӥз, со пӧлысь 543 сюрс 536 мурт кык компонентэн. «Спутник Лайт» вакцинаез 118 сюрс 448 адямилы пуктӥзы. 118 сюрс 251 мурт ревакцинациез ортчиз. Тодэ вайытом, Удмуртиын калыко интыосы QR-кодъёстэк лэзьыны кутскизы. Тегъёс: Ижкар Тазалык висён коронавирус Удмуртия  